ລັດຖະບານ​ມຽນມາ​ ນີລະໂທດກໍາ ​​ໃຫ້​ແກ່ນັກ​ໂທດ ຫຼາຍ​ກ່ວາ 500 ຄົນ
ການ​ປ່ອຍນັກໂທດ​ ​ມີ​ຂຶ້ນນຶ່ງ​ອາທິດ ກ່ອນ​ການເດີນທາງ​​ຂອງ​ປະທານາທິບໍດີ Thein Sein ມາ​ຍັງ ​ສະຫະ​ລັດ​ ​ເພື່ອເຂົ້າ​ຮ່ວມ​​ກອງ​ປະຊຸມ​ສະມັດຊາ​ໃຫຍ່​.
ລັດຖະບານຂອງມຽນມາໄດ້ອະໄພຍະໂທດໃຫ້ແກ່ນັກໂທດ ຫຼາຍກ່ວາ 500 ຄົນ ໃນວັນຈັນວານນີ້ ຊຶ່ງມີຮວມທັງພວກນັກໂທດທາງການເມືອງ ແລະຊາວຕ່າງຊາດນໍາ ຄໍາປະກາດຂອງທາງການ ເອີ້ນການເຄື່ອນໄຫວນີ້ວ່າ ເປັນຄວາມ ພະຍາຍາມເພື່ອ “ນໍາເອົາຄວາມສະງົບສຸກແລະສັນຕິພາບອັນ ຖາວອນ” ມາສູ່ບ້ານເມືອງ ການເຄື່ອນໄຫວດັ່ງກ່າວ ມີຂຶ້ນນຶ່ງອາ ທິດ ກ່ອນການອອກເດີນທາງຂອງປະທານາທິບໍດີ Thein Sein ມາຍັງສະຫະລັດ ເພື່ອເຂົ້າຮ່ວມໃນກອງປະຊຸມສະມັດຊາໃຫຍ່ ຂອງສະຫະປະຊາຊາດ ແລະກໍມີຂຶ້ນໃນມື້ດຽວກັນກັບທີ່ອົງການສິ້ງຊອມສິດທິມະນຸດ HumanRights Watch ທີ່ມີສໍານັກງານຢູ່ທີ່ສະຫະລັດ ໄດ້ຕໍານິ ຕິຕຽນມຽນມາ ທີ່ຍັງບໍ່ຍອມປ່ອຍພວກນັກໂທດການເມືອງທັງໝົດ ທີ່ຍັງເຫຼືອຢູ່ນັ້ນ ຊໍ້າຍັງໄດ້ວາງຂໍ້ຈໍາກັດຮັດແຄບຕໍ່ພວກທີ່ຖືກປ່ອຍເປັນອິດສະລະແລ້ວນັ້ນນໍາ ຍັງບໍ່ເປັນທີ່ຈະແຈ້ງເທື່ອວ່າ ໃນຈໍານວນທີ່ຖືກປ່ອຍນັ້ນ ມີພວກນັກໂທດການເມືອງ ຈັກຄົນ? ແຕ່ວ່າ ທ່ານ Thein Sein ໄດ້ເອົາເລື້ອງການປ່ອຍພວກນັກໂທດການເມືອງນີ້ ເປັນຈຸດສໍາຄັນຂອງນະໂຍບາຍປະຕິຮູບຂອງທ່ານ ພັກຝ່າຍຄ້ານທີ່ນິຍົມປະຊາທິປະໄຕຂອງມຽນມາ ຄາດຄະເນວ່າ ມີພວກນັກໂທດການເມືອງ ປະມານ 300 ທີ່ຍັງຖືກຄຸກຢູ່ ແຕ່ວ່າພວກນັກເຄື່ອນໄຫວຢືນຢັນວ່າ ມີຫລາຍກ່ວານັ້ນ ຢ່າງນ້ອຍ 100 ຄົນ ຂຶ້ນໄປ